الايموشنز اللي عملته ومش عاجب حضرتك واللي حضرتك تقريبا شتمتني بسببه
بصي حضرتك  أنا مفيش بيني وبينك أي خصومة ولا أعرف حضرتك أصلا.  واسمعي مني الكلمتين دول وإن شاء الله تنتفعي بهم. مينفعش يا بنت الحلال تبعتي حاجة بتتكلم عن ربنا فيها قلوب مكسرة ودباديب والكلام الفاضي ده.  يعني مينفعش أكتب: توبوا يا جماعة عشان ربنا يحبكم ❤ وربنا ينظر إلى ❤ ولا ينظر إلى 🚶 مينفعش ده لا يليق.  من ناحية ثانية فنمط التدين المسهوك ده مش حلو، عمر دين ربنا ما كان مسهوك ولا مايع كده ولا طري.. دين رحمة ولين ورفق من غير ضعف ولا مياصة. ثم لما عاتبتك حضرتك أرسلتي لشاب مثلي قلوب وايموشنز واتكلمتي بأسلوب لا يليق لمسلمة تتكلم به مع شاب، وده كمان مينفعش. يا بنت الحلال  تعلمي دينك واجمدي شوية في كلامك ورسائلك خاصة وأنها بتصل لشباب وأكيد الردود اللي بتجيلك من نوعية: سلمت يمينك يا أختاه بوركت أناملك التي خطت تلك الكلمات.... إلخ